Motorverkope stel erg teleur | Netwerk24
Plaaslike motorverkope het in Mei met 5,7% gedaal het vergeleke met die ooreenstemmende tydperk verlede jaar.
’n Argieffoto van BMW se Rosslyn-fabriek noord van Pretoria. Motor-uitvoerverkope het in Mei 2019 met 8,8% geval.
Die Nasionale Vereniging van Motorvervaardigers van Suid-Afrika (Naamsa) het in ’n verklaring gesê motorverkope in Mei het opnuut teleurgestel en in alle kategorieë gedaal.
Luidens syfers wat die departement van handel en nywerheid die afgelope week uitgereik het, het verkope afgeneem met 2 444 eenhede, wat ’n daling van 5,7% is.
Uitvoerverkope het vir die eerste keer vanjaar getuimel – met 8,8% of 2 866 voertuie op ’n jaargrondslag.
Die mark vir nuwe passasiersmotors het met 1,4% verminder tot 26 170 eenhede.
Plaaslike verkope van ligte kommersiële voertuie, bakkies en minibusse het in Mei ’n rekord-daling van 13% getoon het teenoor dié tydperk verlede jaar.
Meer oor: Naamsa | Motorverkoopsyfers | Motors | Motorvervaardigers | Motorvervaardiging | Motorverkope
Motorverkope op laagste vlak sedert 2010